
Hallgatói feladatlapok fuzzí értékelése

Hallgatók munkájának értékelését nem lehet minden esetben teljesen automatizálni. Az esszé jellegű kérdésekre adott válaszokat, csak egy általánosított pontozási rendszerrel, és irányelvekkel lehet meghatározni. Az oktatók megpróbálják követni őket, azonban a végső döntés, nagyrészt szakértelmükön múlik. Ezekben az esetekben az értékelést végző személy gyakran nem tudja egyértelműen egy adott pontszám kategóriájába besorolni a választ. Ez a megjelenő bizonytalanság ad a hallgatók értékelésének területén egy kiváló lehetőséget a fuzzy alapú módszerek felhasználására. A dolgozat bemutat egy fuzzy aritmetikán alapuló értékelést a hallgatói feladatlapok kezelésére, és egy szoftveres eszközt, amely biztosítja a gyakorlatban is a technika használhatóságát.



